
PROIECT  DE   HOTARARE
 Nr. 55 din 27.08.2026
[bookmark: _GoBack]privind aprobarea realizării lucrărilor de Decolmatare albie canal scurgere pârâu Ponor,
 (denumit si pârâu Recea)  

     Analizând temeiurile  juridice :
-H.G nr. 907 / 2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice , cu modificările și completările ulterioare;
-Art. 44 alin.(1), art. 45 din Legea nr. 273/2006 privind finanţele publice locale,cu modificările și completările ulterioare;
- Legea nr. 50/ 1991 privind autorizarea executării lucrărilor de construcţii, cu modificările și completările ulterioare;
-art. 8 lit. „k” din O. G nr.21/2002 privind gospodărirea localitaţilor urbane şi rurale, cu modificarile si completarile ulterioare,
- art.19 alin. (1) din Legea Apelor nr. 107/1996,cu modificarile si copletarile ulterioare ,
-art. 5 pct. I, pct 2. pct. 3 si pct. 10, art. 8 alin, (1) pct. 1, pct. 3, pct. 7 si pct. 32 şi alin. (2) din  anexa la H.G nr. 1176/2005 privind aprobarea Statutului de organizare şi funcţionare a Administraţiei Naţionale Apele Române, cu modificările și completările ulterioare ,
-art. 11 alin. (4) din Legea nr. 554/2004 a contenciosului administrativ, cu modificările și completările ulterioare,
Ținând  cont  de prevederile :
-H.C.L nr. 24 din 12.05.2026 privind aprobarea  Bugetului  local  al  comunei  Ion Creanga , pentru anul 2026, 
- H.C.L nr.39 din 18.06.2026 privind aprobarea realizării obiectivului de investiții „  Lucrări de decolmatare și amenajare a cursului de apă  al pârâului Recea ( Ponor) ,  pentru preluarea  surplusului de apă  pluvială și evitarea unor situatii care pun în pericol securitatea locuitorilor din satul Recea , comuna Ion Creangă , judetul Neamț”
     Luând  act  de :
- Anuntul  prin care se  aduce la  cunoștință și se supune dezbaterii publice proiectul de hotărâre , inregistrat  la  nr. 9711 din 27.08.2026, 
- Adresa  ROMGAZ nr. 8408/ 27.07.2026 ,
- Adresa SGA Neamt nr. 2722/ 18.06.2026 ,
- Adresa ANIF nr. 1196/ 03.06.2026 , 
- referatul  de  aprobare  nr. 9709 din 27.08.2026 intocmit de primarul comunei, 
- raportul  compartimentului  de specialitate înregistrat  la  nr. 9710 din 27.08.2026 , 
-avizul pentru  legalitate ,intocmit de  secretarul general  al  UAT ; 
-avizele  comisiilor  de specialitate  ale  Consiliului  local .
    In temeiul  dispozitiilor  art. 129 alin. (2) lit. ,,b”  și alin. (7) lit. ,,h” , alin.(9) lit. ,,a”   precum si art. 139 alin. (1) si alin.(3) lit. ,,d si g”   și art. 196 alin. (1) lit. ,,a”   din O.U.G nr. 57/2019 privind Codul administrative, cu modificările și completările ulterioare;
    Primarul comunei Ion Creangă, judetul Neamt,  

PROPUNE  :

      Art. 1 Se aprobă  Nota  conceptuală  pentru realizarea lucrărilor de : Decolmatare albie canal scurgere pârâu Ponor, (denumit si pârâu Recea), prevazuta  in  anexa  nr. 1  la  prezenta ,



-02-

     Art.2  Se  aproba , Tema de  proiectare  pentru  realizarea lucrărilor de : Decolmatare albie canal scurgere pârâu Ponor, (denumit si pârâu Recea),  prevazuta  in  anexa  nr. 2  la  prezenta .

     Art.3  Se  aprobă ,  Devizul  estimativ pentru  realizarea lucrărilor de : Decolmatare albie canal scurgere pârâu Ponor, (denumit si pârâu Recea),  prevazuta  in  anexa  nr. 3  la  prezenta .

    Art. 4  Finantarea obiectivului de  investitie ,, Decolmatare albie canal scurgere pârâu Ponor, (denumit si pârâu Recea) ,,  se  realizeaza  din  bugetul local  al  comunei  Ion Creanga  .

    Art. 5. Primarul   comunei  Ion Creangă  , judeţul  Neamt  , prin  compartimentele  din  cadrul  aparatului  de  specialitate  va  asigura  aducerea  la  îndeplinire a  prevederilor  prezentei .
    Art. 6 Secretarul general  al   UAT  va  comunica  prezenta  instituţiilor , autoritatilor  si  persoanelor  interesate.
                                                                    INITIATOR PROIECT ,                          
PRIMAR
 Dumitru – Dorin TABACARIU                                       
  





































     ROMANIA
JUDETUL  NEAMT
PRIMARIA  COMUNEI  ION  CREANGA 
Nr. 9709 din 27.08.2026
  

REFERAT  DE  APROBARE 
 Al Proiectului de  hotărâre  privind aprobarea realizării lucrărilor de Decolmatare albie canal scurgere pârâu Ponor,  (denumit si pârâu Recea) . 


   Prin H.C.L nr.39 din 18.06.2026 s-a aprobat realizarea obiectivului de investiții „  Lucrări de decolmatare și amenajare a cursului de apă  al pârâului Recea ( Ponor), pentru preluarea  surplusului de apă  pluvială și evitarea unor situatii care pun în pericol securitatea locuitorilor din satul Recea, comuna Ion Creangă, judetul Neamț” .
 Conform  Procesului verbal nr. 130 din 25.05.2026  al Comitetului  Judetean pentru  Situatii de  Urgenta  Neamt, privind constatarea si evaluarea pagubelor produse in Comuna Ion Creangă ca urmare a fenomenelor meteorologice periculoase produse in perioada 12.05.- 13.05.2026 datorită precipitațiilor abundente, torenți, care cresc riscul de ieșire din albie a cursului de apă și de producere a deversărilor / inundațiilor asupra gospodăriilor populației și a infrastructurii rutiere locale: poduri, podețe, drumuri este necesar asigurarea unei stări de permanență a curgerii libere a apelor mari pentru protecția vieții și a bunurilor cetățenilor, precum și prevenirea unor eventuale situații de urgență. 
  Situația constatată pe teren privind depunerile masive de aluviuni, pietriș, nisip și material vegetal pe cursul pârâului care obturează secțiunea de scurgere a apei se propune executarea  lucrărilor de restabilire a secțiunii de scurgere a pârâului, reducerea riscului de inundații și protejarea mediului înconjurător,      Finanțarea / realizarea urmând a se face din bugetul local .  
   

    Având în vedere prevederile art. 129 alin. (2) lit. ,,b si d”  și alin. (7) lit.,,h ” alin.(9) lit.,,a ”din Codul Administrativ , aprobat  prin O.U.G. nr. 57/2019), referitoare la competențele consiliului local în domeniul mediu, gospodăriei comunale și situațiilor de urgență.
Față de cele prezentate, propun adoptarea proiectului de hotărâre în forma prezentată. 

PRIMAR 
Dumitru- Dorin TABACARIU 









   ROMANIA
JUDETUL  NEAMT
PRIMARIA  COMUNEI  ION  CREANGA 
Nr. 9710 din 27.08.2026

RAPORT  DE  SPECIALITATE 
La Proiectul de hotărâre privind aprobarea realizării lucrărilor de Decolmatare albie canal scurgere pârâu Ponor,  (denumit si pârâu Recea) . 


CADRU LEGAL
Prezentul raport de specialitate este elaborat în conformitate cu următoarele acte normative în vigoare:
 Art. 129 alin. (2) lit. b) raportat la alin. (4) lit. d) și alin. (7) lit. n) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care stabilește atribuțiile Consiliului Local în gestionarea serviciilor de interes public, aprobarea documentațiilor tehnico-economice și asigurarea măsurilor în situații de urgență;
 Art. 136 din O.U.G. nr. 57/2019 privind Codul administrativ, privind rapoartele de specialitate ale compartimentelor din cadrul aparatului de specialitate al primarului;
 Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
 Art. 41 și Art. 44 din Legea nr. 273/2006 privind finanțele publice locale, cu modificările și completările ulterioare, referitoare la lucrările de investiții publice locale;
Legea Apelor nr. 107/1996, cu modificările și completările ulterioare;
O.U.G. nr. 21/2004 privind Sistemul Național de Management al Situațiilor de Urgență.
MOTIVAREA ÎN FAPT ȘI ANALIZA TEHNICĂ
În urma evaluărilor pe teren și a constatărilor oficiale consemnate în Procesul-Verbal nr. 130 din 25.05.2026 de către Comitetul Județean pentru Situații de Urgență (CJSU) Neamț, s-a identificat o situație critică pe cursul pârâului Recea (denumit local pârâul Ponor).
În urma viiturilor și a precipitațiilor abundente, albia pârâului este masiv colmatată pe o lungime de aproximativ 1,00 km, ca urmare a acumulării de aluviuni, material adus de pe versanți și vegetație crescută necontrolat. Această obturare reduce drastic capacitatea de tranzit a apelor pluviale și creează un risc iminent de inundații pentru gospodăriile populației din satul Recea, drumurile locale și terenurile adiacente.
Pentru eliminarea pericolului și punerea în siguranță a zonei, s-a elaborat Tema de Proiectare de către S.C. AQUA PROJECT S.R.L., care stabilește cerințele tehnice pentru execuția lucrărilor:
 Decolmatarea și reconfigurarea secțiunii de scurgere a albiei pe o lungime de cca. 1.000 metri liniari;
Îndepărtarea aluviunilor și restabilirii capacității naturale de tranzit a debitelor de viitură; Protejarea gospodăriilor, a infrastructurii rutiere și a domeniului public din satul Recea.
ANALIZA ECONOMICO-FINANCIARĂ ȘI SURSE DE FINANȚARE
Finanțarea obiectivului de investiții se va realiza din fonduri guvernamentale alocate pentru înlăturarea efectelor calamităților naturale / situațiilor de urgență, completate după caz cu alocări de la bugetul local al comunei Ion Creangă.
CONCLUZIE ȘI PROPUNERI
Față de cele expuse, considerăm că investiția este oportună, necesară și legal fundamentată. Propunem Consiliului Local al Comunei Ion Creangă adoptarea hotărârii privind:
1. Aprobarea Notei conceptuale  si aTemei de Proiectare pentru obiectivul de investiții: „Decolmatare albie canal scurgere pr. Ponor din comuna Ion Creangă, județul Neamț”;
1. Aprobarea demarării procedurilor de achiziție publică pentru realizarea documentației tehnice și execuția lucrărilor de decolmatare.

COMPARTIMENT URBANISM
ȘI AMENAJAREA TERITORIULUI
Întocmit,
Ing. Arhip Sergiu








AVIZ  


privind avizul de legalitate  la proiectul de hotărâre privind aprobarea 
realizării lucrărilor de Decolmatare albie canal scurgere pârâu Ponor,  (denumit si pârâu Recea) .



   În conformitate cu prevederile art.243 alin.(1) lit.”a” din O.U.G nr.57/ 2019 privind  Codul  administrativ , înaintez consiliului local prezentul aviz. 

  Analizând proiectul de hotărâre inițiat de primarul comunei  Ion Creanga , am constatat că sunt îndeplinite condiţiile de fond și de formă ale proiectului de hotărâre : 
· S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare 
· Este iniţiat de dl. primar, conf.art. 136  alin.(1)   din O.U.G nr.57/ 2019 privind  Codul  administrativ 

    Este elaborat conform : art. 129 alin. (2) lit. ,,b”  și alin. (7) lit. ,,h” , alin.(9) lit. ,,a”   precum si art. 139 alin. (1) si alin.(3) lit. ,,d si g”   și art. 196 alin. (1) lit. ,,a”   din O.U.G nr. 57/2019 privind Codul administrative, cu modificările și completările ulterioare

    Tinând cont  ca proiectul de  hotărâre, este  insotit  de referatul de  aprobare  al  primarului  comunei  si de raportul  compartimentului  de  specialitate , consider că sunt îndeplinite condiţiile şi avizez favorabil  proiectul de hotărâre  privind aprobarea realizării lucrărilor de Decolmatare albie canal scurgere pârâu Ponor,  (denumit si pârâu Recea) .


   
Ion Creanga , la data de  27.08.2026
SECRETAR  GENERAL 
Mihaela   Niță  



